ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660027521

ขอให้ตีขอบฟุตบาทแถบสีขาวสลับแดง บริเวณถนนสีลม เขตบางรัก กรุงเทพมหานคร จุดสังเกต ใกล้กับโรงแรมไอบิส สไตล์ กรุงเทพ (ตามผู้ร้องแจ้ง) เมื่อวันที่ 5 พฤษภาคม 2566 (ไม่ทราบเวลาที่แน่ชัด) ผู้ร้องแจ้งว่าได้จอดรถยนต์ส่วนบุคคลบริเวณริมถนน ซึ่งผู้ร้องแจ้งว่าตนนั้นไม่ได้จอดตรงบริเวณที่มีแถบขาวสลับแดง  ต่อมามีเจ้าหน้าที่ตำรวจ (ไม่ทราบรายละเอียดที่ชัดเจน) ออกใบสั่งผิดกฎหมายจราจรและเรียกชำระค่าปรับจราจร ซึ่งผู้ร้องสอบถามเจ้าหน้าที่ตำรวจว่าเหตุใดถึงออกใบสั่งให้ผู้ร้องทั้งที่ไม่ได้จอดบริเวณขอบฟุตบาทที่เป็นสีขาวสลับแดง เจ้าหน้าที่ตอบกลับว่าต่อไปจะมีป้ายติดประกาศห้ามจอดตลอดเวลา ซึ่งผู้ร้องแจ้งว่าเป็นการติดป้ายห้ามจอดซึ่งเว้นระยะห่างออกไป จึงทำให้ผู้ร้องมองไม่เห็นว่ามีป้ายห้ามจอดและไม่ทราบว่าห้ามจอดตลอดเวลา ซึ่งผู้ร้องประสงค์อยากทราบว่าหากพื้นที่ดังกล่าวห้ามจอดตลอดเวลาแล้วเหตุใดจึงไม่ทาสีขอบฟุตบาทแถบสีขาวสลับแดงให้ชัดเจนตลอดแนวเส้นทางของถนนเส้นดังกล่าว เพื่อให้ทราบโดยชัดเจนว่าพื้นที่ดังกล่าวนั้นห้ามจอดตลอดเวลา จากกรณีดังกล่าวส่งผลทำให้ผู้ร้องต้องชำระค่าปรับเนื่องจากกระทำความผิดกฎหมายจราจรในข้อหาจอดรถในพื้นที่ห้ามจอด โดยไม่ทราบอย่างชัดเจนว่าพื้นที่ดังกล่าวนั้นห้ามจอดตลอดเวลา ประกอบกับผู้ร้องประสงค์ให้หน่วยงานที่เกี่ยวข้องติดต่อกลับเพื่อชี้แจง จึงประสงค์ให้หน่วยงานที่เกี่ยวข้องดำเนินการตีขอบฟุตบาทแถบสีขาวสลับแดง

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata